Na temelju članka 35. Zakona o vlasništvu i drugim stvarnim pravima ( Narodne novine br. 91/96., 68/98., 137/99., 22/00., 73/00., 114/01., 79/06., 141/06., 146/08., 38/09. I 159/09., 143/12 ), članka 34.  Statuta Općine Oprtalj, ( Službene novine Općine Oprtalj broj 03/09 ) i Odluke Općinskog načelnika o prodaji teretnog automobila, Klasa: 406-03/14-01/01, Urbroj: 2105-02/14-01-1 od 27. lipnja 2014. godine  raspisuje 

JAVNI NATJEČAJ
za prodaju teretnog automobila

I. Predmet prodaje:
Vrsta vozila: N1 – Teretni automobil
Stanje vozila: registrirano do 04.09.2014. godine
Vlasnik vozila: Općina Oprtalj
Marka vozila: Volkswagen
Model vozila: Pick
Tip vozila: Caddy
Boja vozila: plava
Broj šasije: WV1ZZZ90ZXT001861
Oblik karoserije: otvoreni
Proizvođač: volkswagen
Država proizvodnje: Njemačka
U prometu od: 1998.godine
Datum prve registracije: 04.09.2002.
Mjesta za sjedenje: dva
Vrsta motora: otto – reg.kat. – euro II
Snaga motora u Kw: 55
Radni obujam motora u cm³: 1588


II. Početna cijena: 5.000,00 kn
III. Način i uvjeti prodaje: 
Prodaja će se obaviti prikupljanjem pisanih ponuda.
Ponuditelji mogu biti fizičke i pravne osobe.
Prodaja vozila obavlja se po načelu „viđeno-kupljeno“, što isključuje sve naknadne prigovore kupca.

IV. Sadržaj ponude.
Ponuda mora sadržavati:
· Ime i prezime ponuditelja fizičke osobe, odnosno naziv pravne osobe,
· OIB
· Preslik osobne iskaznice, odnosno izvoda iz sudskog registra
· Ponuđena kupoprodajna cijena iskazana brojkama i slovima
· Dokaz o uplati jamčevine

Ponuditelji snose troškove pripremanja i podnošenja ponuda te nemaju pravo na naknadu istih. Pored ugovorene cijene kupac snosi i sve porezne i druge eventualne obveze.
Jamčevina u iznosu od  500,00 kn uplaćuje se u korist Općine Oprtalj IBAN HR7124020061830400002,  poziv na broj  HR68 – 7722 OIB ponuditelja koja jamčevina se najpovoljnijem natjecatelju uračunava u kupoprodajnu cijenu prilikom zaključenja Ugovora o kupoprodaji. U slučaju da najpovoljniji ponuđač odustane od ponude gubi pravo na povrat jamčevine. Natjecateljima koji ne uspiju u Natječaju ista će se povratiti doznakom na njihov tekući ili žiro račun u roku od 8 dana od donošenja odluke o odabiru od strane tijela nadležnog za raspolaganje.
V. Rok za dostavu ponude
Rok za dostavu ponuda je 8 dana od dana objave natječaja. Pisane ponude ponuditelji su dužni dostaviti u zatvorenoj omotnici s naznakom „NE OTVARAJ – Ponuda za kupnju teretnog automobila“ na adresu: OPĆINA OPRTALJ, Matka Laginje 21, 52428 OPRTALJ, neposredno ili putem pošte preporučeno.
VI. Najpovoljnijom ponudom smatrat će se ponuda s najvišom ponuđenom cijenom. Svi će ponuditelji o ishodu natječaja i odabiru najpovoljnijeg ponuditelja biti obaviješteni u zakonskom roku.
Prodavatelj zadržava pravo odustati od izbora ponuditelja i prodaje vozila bez posebnog obrazloženja. Nakon što dobije obavijest o prihvaćanju ponude, odabrani ponuditelj obvezan je sklopiti ugovor o kupoprodaji s Općinom Oprtalj u roku od 8 dana od dana dostave odluke o odabiru najpovoljnije ponude, te u roku od 8 dana od dana sklapanja ugovora platiti kupoprodajnu cijenu.
Za sve dodatne informacije ponuditelji se mogu obratiti na adresu: Općina Oprtalj, Matka Laginje 21, osobno ili na telefon 052/644-150 ili 644-077. Vozilo se može pogledati do isteka roka za dostavu ponuda, svakim radnim danom, od 8,30 do 12,00 sati, a po prethodnoj najavi na navedeni kontakt.

